**Ποια είναι η διάρκεια του μεταπτυχιακού;**

Η διάρκεια του μεταπτυχιακού είναι 4 εξάμηνα.

**Πότε θα ξεκινήσει το μεταπτυχιακό;**

Το μεταπτυχιακό αναμένεται να ξεκινήσει κατά το χειμερινό εξάμηνο του ακαδημαϊκού έτους 2023-2024, μέσα στο πρώτο δεκαπενθήμερο του Οκτωβρίου.

**Μπορώ να στείλω δικό μου βιογραφικό;**

Ο υποψήφιος μπορεί να στείλει, εφόσον το επιθυμεί, δικό του βιογραφικό, ώστε να υπάρχει διαθέσιμο στο φάκελό του. Ωστόσο, υποχρεωτικά θα πρέπει να στείλει την αίτηση εισαγωγής, συμπληρώνοντας και τη δεύτερη σελίδα αυτής, η οποία αποτελεί ένα σύντομο βιογραφικό, βάσει φυσικά των κριτηρίων εισαγωγής στο μεταπτυχιακό.

**Μπορώ να στείλω άλλα έγγραφα τα οποία έχω στην κατοχή μου αλλά δεν μοριοδοτούνται (π.χ. σεμινάρια παρακολούθησης, εθελοντισμός κτλ.);**

Ο υποψήφιος μπορεί να στείλει, εφόσον το επιθυμεί, επιπλέον έγγραφα, ώστε να υπάρχουν διαθέσιμα στο φάκελό του. Ωστόσο, σε καμία περίπτωση αυτά δεν θα μοριοδοτηθούν, εφόσον δεν υπάρχουν στον πίνακα Κριτήρια Επιλογής.

**Ποιο είναι το πρόγραμμα των μαθημάτων; Πως θα πραγματοποιούνται τα μαθήματα;**

Το μεταπτυχιακό πλέον πραγματοποιείται εξ ολοκλήρου εξ αποστάσεως. Τα μαθήματα θα διεξάγονται με πρότυπες μορφές εκπαίδευσης που συνδυάζουν: α) σύγχρονη εξ αποστάσεως εκπαίδευση, β) ασύγχρονη εξ αποστάσεως εκπαίδευση σε ποσοστό που δεν μπορεί να υπερβαίνει το 25% των πιστωτικών μονάδων του ΠΜΣ.

Οι διαλέξεις **δύνανται** να πραγματοποιηθούν καθημερινά (Δευτέρα έως Παρασκευή) με ώρα έναρξης μετά τις 15:00 καθώς και Σαββατοκύριακα με ώρα έναρξης από τις 09:00 το πρωί. Το τελικό πρόγραμμα των μαθημάτων θα ανακοινωθεί αρχές Οκτωβρίου.

**Πόσα είναι τα μαθήματα ανά εξάμηνο;**

|  |
| --- |
| Α΄ ΕΞΑΜΗΝΟ |
| **Μαθήματα για όλες τις ειδικεύσεις** | Ιδιότητα  | ECTS |
| Εκπαίδευση μαθητών με ήπιες εκπαιδευτικές ανάγκες στο γενικό σχολείο και σε μονάδες ειδικής αγωγής | Y | 8 |
| Εκπαίδευση εφήβων και νέων ενηλίκων με νοητικές και αναπτυξιακές αναπηρίες σε δεξιότητες αυτοπροσδιορισμού | Y | 8 |
| Εκπαίδευση και Αποκατάσταση Ατόμων με Οπτική Αναπηρία | Y | 8 |
| Μεθοδολογία Έρευνας και Στατιστική  | Υ  | 6 |

|  |
| --- |
| Β΄ ΕΞΑΜΗΝΟ |
| **Μαθήματα για όλες τις ειδικεύσεις** | Ιδιότητα | ECTS |
| Εκπαίδευση των Ατόμων με Αναπηρία ή/και Ειδικές Εκπαιδευτικές Ανάγκες με τη Χρήση Υποστηρικτικής Τεχνολογίας | Υ  | 7 |
| Πρόσβαση των Ατόμων με Αναπηρία ή/και Ειδικές Εκπαιδευτικές Ανάγκες στην Εργασία | Υ  | 7 |
| **Μαθήματα Ειδίκευσης** | Ιδιότητα | ECTS |
| Διδασκαλία ακαδημαϊκών και κοινωνικών γνώσεων και δεξιοτήτων σε μαθητές με ήπιες εκπαιδευτικές ανάγκες  | Ε  | 8 |
| Διδασκαλία λειτουργικών ακαδημαϊκών και κοινωνικών γνώσεων και δεξιοτήτων σε μαθητές με νοητική αναπηρία ή/και πολλαπλές αναπηρίες | Ε  | 8 |
| Παραγωγή Απτικού και Απτικο-ακουστικού Εκπαιδευτικού Υλικού για Άτομα με Πρόβλημα Όρασης | Ε  | 8 |
| Μεταπτυχιακή διπλωματική εργασία Ι: Προσδιορισμός θέματος, ανασκόπηση βιβλιογραφίας  | ΜΔΕ | 8 |

|  |  |  |
| --- | --- | --- |
| Γ΄ ΕΞΑΜΗΝΟ |  |  |
| **Μαθήματα Ειδίκευσης** | Ιδιότητα  | ECTS |
| Πρακτική Άσκηση Ι: Σχεδιασμός και πιλοτική εφαρμογή εκπαιδευτικών παρεμβατικών προγραμμάτων σε άτομα με αναπηρία ή/και ειδικές εκπαιδευτικές ανάγκες  | ΠΑ | 15 |
| Μεταπτυχιακή διπλωματική εργασία ΙΙ: Καθορισμός εργαλείων και διαδικασιών, ολοκλήρωση ερευνητικής πρότασης, υλοποίηση έρευνας  | ΜΔΕ  | 15 |

|  |  |  |
| --- | --- | --- |
| Δ΄ ΕΞΑΜΗΝΟ |  |  |
| **Μαθήματα Ειδίκευσης** | Ιδιότητα  | ECTS |
| Πρακτική Άσκηση ΙΙ: Υλοποίηση και αποτίμηση εκπαιδευτικών παρεμβατικών προγραμμάτων σε άτομα με αναπηρία ή/και ειδικές εκπαιδευτικές ανάγκες  | ΠΑ  | 15 |
| Μεταπτυχιακή διπλωματική εργασία ΙΙΙ: Συγκέντρωση και ανάλυση δεδομένων - συγγραφή και παρουσίαση διπλωματικής εργασίας  | ΜΔΕ  | 15 |
| ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS)  |  | 120 |

Λεπτομέρειες για τα μαθήματα μπορείτε να βρείτε στο αναλυτικό πρόγραμμα σπουδών 2023-2029 στο παρακάτω link: <https://www.uom.gr/metekpe/programma-spoydon-pms> )

**Πως γίνεται η αποπληρωμή των διδάκτρων;**

Η αποπληρωμή των διδάκτρων γίνεται σε 4 εξαμηνιαίες δόσεις. Φυσικά μέσα στο εξάμηνο η κάθε δόση μπορεί να χωριστεί σε επιμέρους δόσεις (2 έως 5), για διευκόλυνση των φοιτητών. Συνολικό κόστος φοίτησης: 3490 ευρώ.

**Σχετικά με τη φωτογραφία.**

Χρειάζεται απλά μια φωτογραφία του υποψηφίου. Η λήψη μπορεί να γίνει και από ένα κινητό. Η φωτογραφία θα πρέπει να είναι ευκρινής, σε ουδέτερο φόντο και να φαίνεται μόνο το πρόσωπο του υποψηφίου.

**Πως πραγματοποιείται η Πρακτική Άσκηση του μεταπτυχιακού;**

Η πρακτική άσκηση βάσει νόμου υλοποιείται δια ζώσης σε Σχολικές Μονάδες Ειδικής Αγωγής και Εκπαίδευσης ή σε φορείς που υπάγονται στο Υπουργείο Εργασίας και Κοινωνικών Υποθέσεων. Η Πρακτική Άσκηση μπορεί να πραγματοποιηθεί σε περιοχή επιθυμίας του υποψηφίου σε μονάδα που ο ίδιος θα επιλέξει. Οι συνολικές ώρες της πρακτικής είναι 300, οι οποίες πραγματοποιούνται μέσα στα δυο εξάμηνα. Λεπτομέρειες για την Πρακτική θα συζητηθούν με τους επόπτες κατά το τέλος του Β’ Εξαμήνου. (Λεπτομέρειες για την Πρακτική Άσκηση μπορείτε να βρείτε στο αναλυτικό πρόγραμμα σπουδών 2023-2029 στο παρακάτω link: <https://www.uom.gr/metekpe/programma-spoydon-pms> )

**Η Διπλωματική είναι υποχρεωτική;**

Η συγγραφή της Μεταπτυχιακής Διπλωματικής Εργασίας είναι υποχρεωτική για την επιτυχή ολοκλήρωση του μεταπτυχιακού μας (Λεπτομέρειες για τη διπλωματική μπορείτε να βρείτε στο αναλυτικό πρόγραμμα σπουδών 2023-2029 στο παρακάτω link: <https://www.uom.gr/metekpe/programma-spoydon-pms> )

**Μπορώ να πάρω απαλλαγή διδάκτρων;**

Οι αιτήσεις για την απαλλαγή διδάκτρων πραγματοποιείται μετά την ολοκλήρωση της διαδικασίας εισδοχής των φοιτητών στο Π.Μ.Σ. (ολοκλήρωση της διαδικασίας πρόσκλησης εκδήλωσης ενδιαφέροντος.

Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνικών κριτηρίων είναι η πλήρωση προϋποθέσεων αριστείας κατά τον πρώτο κύκλο σπουδών, που αντιστοιχεί κατ’ ελάχιστον στην κατοχή βαθμού ίσου ή ανώτερου του επτάμιση με άριστα στα δέκα (7,5/10), εφόσον η αξιολόγηση στον βασικό τίτλο σπουδών που προσκομίζεται για την εισαγωγή στο Π.Μ.Σ. έχει πραγματοποιηθεί σύμφωνα με τη δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (Α.Ε.Ι.) της ημεδαπής, άλλως το κριτήριο αυτό εφαρμόζεται αναλογικά σύμφωνα με την εκάστοτε κλίμακα αξιολόγησης, εφόσον ο προσκομιζόμενος τίτλος σπουδών έχει χορηγηθεί από Ίδρυμα της αλλοδαπής.

Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό έτος

Λεπτομέρειες για την απαλλαγή διδάκτρων μπορείτε να βρείτε στο Άρθρο 86 του Ν. 4957 του 2022.

**Ποιες είναι οι ειδικεύσεις του μεταπτυχιακού και πως γίνεται η κατανομή των φοιτητών;**

Το Πρόγραμμα Μεταπτυχιακών Σπουδών οδηγεί στην απονομή Διπλώματος Μεταπτυχιακών Σπουδών (Δ.Μ.Σ.) «Επιστήμες της Αγωγής: Ειδική Αγωγή, Εκπαίδευση και Αποκατάσταση (Master of Arts in Education: Special Education and Rehabilitation)», με επιμέρους πρόσθετες ειδικεύσεις:

1. ΗΠΙΕΣ ΕΚΠΑΙΔΕΥΤΙΚΕΣ ΑΝΑΓΚΕΣ

2. ΟΠΤΙΚΗ ΑΝΑΠΗΡΙΑ

3. ΝΟΗΤΙΚΕΣ ΚΑΙ ΑΝΑΠΤΥΞΙΑΚΕΣ ΑΝΑΠΗΡΙΕΣ

Οι φοιτητές κατανέμονται εξίσου σε καθένα από τα τρία μαθήματα επιλογής του Β’ εξαμήνου. Στη δήλωση επιλογής οι φοιτητές αναφέρουν τις προτιμήσεις τους με σειρά προτεραιότητας. Εφόσον οι προτιμήσεις για ένα μάθημα υπερβαίνουν τον αριθμό που αντιστοιχεί στην υποχρέωση ίσης κατανομής, για την ικανοποίηση της επιλογής λαμβάνεται ως κριτήριο η σειρά (τα μόρια) εισαγωγής στο Π.Μ.Σ.

Σε κάθε περίπτωση η ισχύς του μεταπτυχιακού στις προκηρύξεις του δημοσίου τομέα είναι η ίδια, ανεξάρτητα από την ειδίκευση που θα επιλέξει ο φοιτητής.

**Πως θα πραγματοποιούνται οι διαλέξεις του μεταπτυχιακού; Θα λαμβάνονται παρουσίες κατά τις σύγχρονες εξ αποστάσεως διαλέξεις;**

Τα μαθήματα θα διεξάγονται με πρότυπες μορφές εκπαίδευσης που συνδυάζουν: α) σύγχρονη εξ αποστάσεως εκπαίδευση, β) ασύγχρονη εξ αποστάσεως εκπαίδευση σε ποσοστό που δεν μπορεί να υπερβαίνει το 25% των πιστωτικών μονάδων του ΠΜΣ. Κατά τη διάρκεια των διαλέξεων σύγχρονης εξ αποστάσεως εκπαίδευσης, θα λαμβάνονται παρουσίες κατά την έναρξη ή και κατά τη διάρκεια των μαθημάτων.

Η παρακολούθηση και η ενεργός συμμετοχή των φοιτητών σε όλα τα μαθήματα του ΠΜΣ, είναι υποχρεωτική. Μεταπτυχιακός φοιτητής που παρακολούθησε ελλιπώς κάποιο μάθημα, κάνοντας περισσότερες από δύο (2) απουσίες, θεωρείται αποτυχών στο μάθημα και υποχρεούται να επαναλάβει την παρακολούθηση του μαθήματος και την εξέτασή του το επόμενο εξάμηνο που θα διδαχθεί το μάθημα

**Τί έγγραφα πρέπει να στείλω για να αποδείξω την προϋπηρεσία στην ειδική ή στη γενική αγωγή;**

**Υπεύθυνη Δήλωση του υποψηφίου**, στην οποία πρέπει να δηλώνονται, επακριβώς, η χρονική διάρκεια και το είδος της εμπειρίας του, καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο.

**Βεβαίωση του οικείου ασφαλιστικού φορέα,** στην οποία να αναγράφεται η χρονική διάρκεια της ασφάλισης και αποδεικνύει τα γραφόμενα της υπεύθυνης δήλωσης. Για την βεβαίωση προϋπηρεσίας ακολουθήστε το παρακάτω link:

[***https://www.efka.gov.gr/el/bebaiose-proyperesias***](https://www.efka.gov.gr/el/bebaiose-proyperesias)

όπου στη συνέχεια πραγματοποιείστε είσοδο με τα φορολογικά σας στοιχεία. Στη συνέχεια εκτυπώνετε και αποστέλλετε τη βεβαίωση. Η συγκεκριμένη βεβαίωση είναι αρκετή και δεν χρειάζεται να στείλετε κάποιο άλλο έγγραφο, ώστε να αποδείξετε την προϋπηρεσία σας.

**Ποια είναι τα κριτήρια εισαγωγής στο μεταπτυχιακό;**

|  |  |
| --- | --- |
| **Κριτήρια επιλογής** | **Μέγιστη πίστωση μορίων** |
| Ο βαθμός πτυχίου | 10 |
| Προϋπηρεσία στη γενική ή/ και ειδική αγωγή:1) Ειδική Αγωγή:Α) Από 6 έως και 18 μήνες = 12 μόριαΒ) Από >18 έως και 36 μήνες = 16 μόριαΓ) Άνω των 36 μηνών = 20 μόρια2) Γενική ΑγωγήΑ) Από 6 έως και 18 μήνες = 8 μόριαΒ) Από >18 έως και 36 μήνες = 12 μόριαΓ) Άνω των 36 μηνών = 16 μόριαΕπισήμανση: Ο μεγαλύτερος αριθμός μορίων που μπορεί να αποδοθεί σε υποψήφιο αθροιστικά για γενική και ειδική αγωγή, εφόσον υπάρχει σχετική προϋπηρεσία, είναι 28. | 28 |
| Πτυχιακή εργασία:Α) Ερευνητική εργασία σε θέμα άμεσα σχετικό με τα αντικείμενα του Π.Μ.Σ. = 12 μόριαΒ) Ερευνητική εργασία σε θέμα του ευρύτερου χώρου της εκπαίδευσης = 8 μόριαΓ) Βιβλιογραφική εργασία σε θέμα άμεσα σχετικό με τα αντικείμενα του Π.Μ.Σ. = 6 ΜόριαΔ) Βιβλιογραφική εργασία σε θέμα του ευρύτερου χώρου της εκπαίδευσης = 4 Μόρια | 12 |
| Επιπλέον τίτλοι σπουδών: διδακτορικό = 10 μόρια, μεταπτυχιακό = 5 μόρια, δεύτερο πτυχίο = 3 μόρια. Δεν θα μοριοδοτούνται ταυτόχρονα και παραπάνω του ενός πτυχίου, μεταπτυχιακού ή διδακτορικού τίτλου σπουδών. Μοριοδοτείται μόνο ο τίτλος σπουδών που παρέχει τα περισσότερα μόρια. | 10 |
| Δημοσιεύσεις σε περιοδικά με κριτές, πρακτικά συνεδρίων και παρουσιάσεις σε πανελλήνια ή διεθνή συνέδρια με κριτές:Α) Δημοσιεύσεις σε περιοδικά (πλήρες κείμενο) με κριτές = 12 μόρια για κάθε δημοσίευση.Β) Δημοσιεύσεις σε πρακτικά συνεδρίων με κριτές (πλήρες κείμενο) = 6 μόρια για κάθε δημοσίευση.Γ) Παρουσίαση σε πανελλήνιο ή διεθνές συνέδριο με κριτές = 3 μόρια για κάθε παρουσίαση.Επισημάνσεις: α) η μέγιστη μοριοδότηση δεν μπορεί να ξεπερνά τα 40 μόρια, β) οι παραπάνω επιστημονικές δραστηριότητες / δημοσιεύσεις θα πρέπει να μην ταυτίζονται (π.χ. παρουσίαση σε συνέδριο και δημοσίευση της ίδιας παρουσίασης σε πρακτικά) προκειμένου να μοριοδοτηθούν ξεχωριστά. | 40 |
| **Μέγιστο Σύνολο Μορίων** | **100** |

**Η διαδικασία εισδοχής των φοιτητών περιλαμβάνει συνέντευξη;**

Η διαδικασία εισδοχής δεν περιλαμβάνει συνέντευξη των υποψηφίων.

Λεπτομέρειες για τα μαθήματα του ΠΜΣ μπορείτε να βρείτε στο νέο πρόγραμμα σπουδών (Πρόγραμμα Σπουδών 2023-2029), που είναι αναρτημένο στο παρακάτω link:

<https://www.uom.gr/metekpe/programma-spoydon-pms>